pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงหลังพบผู้เสียชีวิตและผู้ป่วยปอดอักเสบจากโควิด-19 เพิ่มสูงขึ้น ขอประชาชนเข้ารับวัคซีน หมั่นสังเกตอาการของตนและครอบครัว
วันพุธที่ 27 กรกฎาคม 2565
โฆษกรัฐบาลเผย "นายกฯ" ห่วงหลังพบผู้เสียชีวิตและผู้ป่วยปอดอักเสบจากโควิด-19  เพิ่มสูงขึ้น ขอประชาชนเข้ารับวัคซีน หมั่นสังเกตอาการของตนและครอบครัว
โฆษกรัฐบาลเผย "นายกฯ" ห่วงหลังพบผู้เสียชีวิตและผู้ป่วยปอดอักเสบจากโควิด-19  เพิ่มสูงขึ้น ขอประชาชนเข้ารับวัคซีน หมั่นสังเกตอาการของตนและครอบครัว กําชับเจ้าหน้าที่กวดขันการเดินทางเข้า-ออกประเทศ เฝ้าระวังโรคฝีดาษวานร
วันนี้ (27 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์โควิด-19 พบยอดผู้เสียชีวิตและผู้ป่วยปอดอักเสบเพิ่มสูงขึ้นในช่วงสามวันที่ผ่านมา ขอความร่วมมือจากประชาชนเข้ารับการฉีดวัคซีนตามที่สาธารณสุขกําหนด หมั่นสังเกตอาการของตนเองและคนในครอบครัวอย่างใกล้ชิด หากพบมีอาการน่าสงสัยให้เข้าพบแพทย์โดยเร็ว เพื่อลดอัตราการเสียชีวิต โดยนายกรัฐมนตรีมอบหมาย กระทรวงสาธารณสุขให้ความสําคัญกับการควบคุม ป้องกัน ดูแล รักษาสุขภาพประชาชนเป็นหลัก ขอประชาชนเชื่อมั่นในแนวทางของสาธารณสุข นอกจากนี้ นายกรัฐมนตรียังกําชับกระทรวงสาธารณสุขรายงานความคืบหน้า ผลกรณีโรคฝีดาษวานรที่ภูเก็ต เพื่อสร้างความมั่นใจให้แก่ประเทศและประชาชน พร้อมฝากให้เจ้าหน้าที่เฝ้าระวัง กวดขันเข้มงวดการเดินทางเข้าออกประเทศในทุกช่องทาง และขอให้ประชาชนติดตามข่าวสารจากทางสาธารณสุข เพื่อความเข้าใจที่ตรงกัน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,747 ราย จําแนกเป็น ผู้ติดเชื้อในประเทศ 2,747 ราย และผู้ป่วยมาจากต่างประเทศ 0 ราย ทําให้มียอดผู้ป่วยสะสม จํานวน 2,358,733 ราย ผู้ที่กําลังรักษาตัว 24,219 ราย มีผู้ที่หายป่วยกลับบ้านแล้ว 2,099 ราย จํานวนผู้ที่หายป่วยสะสมจํานวน 2,358,197 ราย ผู้เสียชีวิต 34 ราย จํานวนผู้ป่วยปอดอักเสบรักษาตัวอยู่ในโรงพยาบาล 911 ราย
รัฐบาลไทย-ข่าวทำเนียบรัฐบาล-ศธ. กำชับเงินเยียวยา 2,000 บาท ห้ามสถานศึกษาหัก! นร. - นศ. รับเงินไม่ครบ โทร. 1579
วันพฤหัสบดีที่ 16 กันยายน 2564
ศธ. กําชับเงินเยียวยา 2,000 บาท ห้ามสถานศึกษาหัก! นร. - นศ. รับเงินไม่ครบ โทร. 1579
....
กระทรวงศึกษาธิการ (ศธ.) ได้กําชับให้หน่วยงานต้นสังกัดสถานศึกษาทั้งภาครัฐและเอกชน ดําเนินการจ่ายเงินเยียวยา ตามโครงการให้ความช่วยเหลือภาระค่าใช้จ่ายด้านการศึกษา เพื่อบรรเทาผลกระทบของผู้ปกครอง นักเรียน นักศึกษา จากสถานการณ์โควิด-19 เต็มจํานวน คนละ 2,000 บาท
.
รัฐบาลและ ศธ. มีเจตนามอบเงินเยียวยาดังกล่าว ให้ถึงมือนักเรียน นักศึกษา และผู้ปกครอง แบบเต็มจํานวน เพื่อนําไปใช้ตามความจําเป็น
.
ดังนั้น สถานศึกษาไม่มีสิทธิ์หักเงินนี้ไว้ ไม่ว่าในกรณีใด ๆ ทั้งสิ้น เช่น เป็นการหักค่าบํารุงการศึกษา ค่าธรรมเนียมการเรียน หรือกรณีที่ผู้ปกครองค้างชําระสถานศึกษาไว้ เป็นต้น
.
หากนักเรียน นักศึกษา และผู้ปกครอง พบปัญหาการแจกจ่ายเงินดังกล่าว ขอให้แจ้งที่สายด่วน ศธ. 1579
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติ 9.3 พันล้าน จ่ายมัดจำไฟเซอร์ 20 ล้านโดส – เตรียมซื้อเพิ่มอีก 10 ล้านโดส
วันพุธที่ 18 สิงหาคม 2564
อนุมัติ 9.3 พันล้าน จ่ายมัดจําไฟเซอร์ 20 ล้านโดส – เตรียมซื้อเพิ่มอีก 10 ล้านโดส
....
ครม. เห็นชอบโครงการจัดหาวัคซีนป้องกันโรคโควิด-19 สําหรับสร้างภูมิคุ้มกันให้ประชาชน โดยการจัดซื้อวัคซีนไฟเซอร์ (Pfizer) ซึ่งเป็นวัคซีนชนิด mRNA จํานวน 20,001,150 โดส ที่ได้ลงนามไปแล้วก่อนหน้านี้
.
ขณะเดียวกัน ครม. ยังรับทราบการจัดซื้อวัคซีนไฟเซอร์เพิ่มเติมอีก 10 ล้านโดส โดยมอบให้กรมควบคุมโรค กระทรวงสาธารณสุข ลงนามกับผู้แทนบริษัท ไฟเซอร์ (ประเทศไทย) จํากัด และไบออนเทค ต่อไป
.
สรุปแล้ว ประเทศไทยจะได้รับวัคซีนไฟเซอร์ จํานวนทั้งสิ้น 30 ล้านโดส และจะเริ่มทยอยจัดส่งได้ในช่วงไตรมาส 4 ตั้งแต่ ต.ค. 64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Cabinet approves measures to alleviate people’s burden on utility bills
วันพฤหัสบดีที่ 15 กรกฎาคม 2564
Cabinet approves measures to alleviate people’s burden on utility bills
Cabinet approves measures to alleviate people’s burden on utility bills
Government Spokesperson Anucha Burapachaisri disclosed that the cabinet, in its meeting on July 13, 2021, approved the measuresto reduce electricity andtapwater charges for 2 months, gist of which is as follows:
1.Reduction of electricity charges for July-August 2021, on a February-bill basis:
a.Households
i.Waiving of the first 90 units of electricity for households that consumeless than150units/month
ii.Households that consume over 150 units/months, but less than or equal toactual usage charged in February 2021,must payaccording to the actual usage. In the case that they consume more than that of February but not over 500 units, they may paythe same amount as their February bill. Electricity usage of 501-1,000 units/month will be charged the amount equal to theFebruary billplus 50% of additional units consumed.Households that consume over 1,000 units/month will have to paythe amount equal to theFebruary billplus 70% of additional units consumed. All chargesare exclusive of VAT.
b.Small-scale businesses (excluding public agencies and state enterprises)
i.The first 100 units of electricity will be waived.
c.Medium and Large-scale businesses, specific businesses, NGOs, and water pumping for agricultural purposes
i.Exemption of the minimum charge until December 2021, while the demand charge is to be paid according to actual usage of electricity
2.Reduction oftap watercharges
a.10% deduction of tap water billfor 2 months (August-September 2021)forhouseholds and small-scale businesses(excluding public agencies and state enterprises)
For the implementation of the measures above,MEA, PEA, MWA, and PWAmay request for the subsidy ofnot over 12 billion Baht in total.
Onassistancemeasuresrelated toeducational expenses,the cabinet today has assigned Ministry of Education, and Ministry of Higher Education, Science, Research and Innovation todiscuss withschools and universities under their supervision on possible guideline for reduction of tuition fee for the 1stsemester of 2021 academic year, as a special case. Theywerealso ordered todevelop a proposalon the Government’s partial subsidy to educational institutions,to besubmittedto the cabinet next week. Ministry of Finance and the Central Bank of Thailand were also assigned tolook intopossible financial assistanceto private schoolsthatare financially struggling.
รัฐบาลไทย-ข่าวทำเนียบรัฐบาล-รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
วันอังคารที่ 3 พฤษภาคม 2565
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
วันนี้ (2 พฤษภาคม 2565) เวลา 17.00 น. นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล พฤษภาคม พุทธศักราช 2565 ณ พระที่นั่งอมรินทรวินิจฉัย ในพระบรมมหาราชวัง.
รัฐบาลไทย-ข่าวทำเนียบรัฐบาล-S&P คงอันดับความน่าเชื่อถือของประเทศไทยที่ BBB+ และมุมมองความน่าเชื่อถือที่ระดับมีเสถียรภาพ (Stable Outlook)
วันอังคารที่ 5 ตุลาคม 2564
S&P คงอันดับความน่าเชื่อถือของประเทศไทยที่ BBB+ และมุมมองความน่าเชื่อถือที่ระดับมีเสถียรภาพ (Stable Outlook)
เมื่อวันที่ 4 ตุลาคม 2564  บริษัท S&P Global Ratings (S&P) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) ที่ระดับมีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า เมื่อวันที่ 4 ตุลาคม 2564 บริษัท S&P Global Ratings (S&P) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) ที่ระดับมีเสถียรภาพ (Stable Outlook) โดยมีสาระสําคัญ ดังนี้
1. ภาคการคลังสาธารณะ (Public Finance) มีความแข็งแกร่ง แม้ว่าการดําเนินนโยบายการคลังผ่านมาตรการต่างๆของภาครัฐเพื่อแก้ไขปัญหา เยียวยา และฟื้นฟูเศรษฐกิจที่ได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) จะทําให้การขาดดุลงบประมาณรายจ่ายประจําปี 2564–2565 และหนี้ของรัฐบาลเพิ่มขึ้น อย่างไรก็ดี S&P คาดว่า ปี 2566 เมื่อสถานการณ์คลี่คลายรัฐบาล เศรษฐกิจฟื้นตัว รัฐบาลจะสามารถจัดเก็บรายได้เพิ่มขึ้นและจัดทํางบประมาณขาดดุลลดลง
สถานการณ์การระบาดของ COVID-19 ยังส่งผลกระทบอย่างต่อเนื่องต่อการฟื้นตัวของภาคการท่องเที่ยวและเศรษฐกิจของประเทศไทย แต่ S&P คาดว่า ปี 2564 เศรษฐกิจไทยจะเติบโต (GDP Growth) ประมาณร้อยละ 1.1 และจะเติบโตเพิ่มขึ้นเฉลี่ยประมาณร้อยละ 3.6 ต่อปี ในช่วงปี 2565-2567 จากภาคการส่งออกและภาคการท่องเที่ยวที่ปรับตัวดีขึ้นเนื่องจากสามารถควบคุมการระบาดของ COVID-19 และประชาชนได้รับวัคซีนอย่างทั่วถึงได้ อีกทั้งคาดว่าเศรษฐกิจไทยจะกลับไปอยู่ที่ระดับเดิมก่อนเกิด COVID-19 ตั้งแต่ปี 2566 เป็นต้นไป
นอกจากนี้ รัฐบาลยังสนับสนุนการลงทุนอย่างต่อเนื่อง ให้เป็นไปตามแผนแม่บทภายใต้ยุทธศาสตร์ชาติและแผนการปฏิรูปประเทศ อาทิ โครงการพัฒนาระเบียงเศรษฐกิจพิเศษภาคตะวันออก (Eastern Economic Corridor) และโครงการโครงสร้างพื้นฐานด้านคมนาคมขนส่ง และยังส่งเสริมให้ภาคเอกชนมีส่วนร่วมในการลงทุน (Public Private Partnership) เพื่อลดความเสี่ยงทางการคลังของรัฐบาลให้เป็นไปตามกรอบวินัยการเงินการคลังของภาครัฐ
2. ภาคการเงินต่างประเทศ (External Finance) ยังคงมีความแข็งแกร่ง โดยดุลบัญชีเดินสะพัดเกินดุล อีกทั้ง สภาพคล่องและทุนสํารองระหว่างประเทศอยู่ในระดับสูง โดย S&P คาดว่าสภาพคล่องต่างประเทศ (External liquidity) ของประเทศไทยยังอยู่ในระดับที่ไม่น่ากังวล นอกจากนี้ การดําเนินนโยบายทางการเงินและการรักษาเสถียรภาพด้านราคาเป็นปัจจัยสําคัญที่ช่วยสนับสนุนอันดับความน่าเชื่อถือของประเทศ
3. ปัจจัยสําคัญที่ S&P จะติดตามอย่างใกล้ชิด คือ การเติบโตทางเศรษฐกิจของประเทศอย่างเป็นรูปธรรม และเสถียรภาพทางการเมือง ซึ่งอาจส่งผลกระทบต่อประสิทธิภาพการดําเนินนโยบายทางเศรษฐกิจและสังคมของประเทศในระยะปานกลาง
สํานักงานบริหารหนี้สาธารณะ สํานักนโยบายและแผน
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-กรมการขนส่งทางบกเปิดเผยผลการบังคับใช้มาตรการตัดแต้มใบขับขี่ผู้ขับรถขนส่งและ รถสาธารณะ 3 เดือนแรก (ธันวาคม 2564 - กุมภาพันธ์ 2565)
วันจันทร์ที่ 7 มีนาคม 2565
กรมการขนส่งทางบกเปิดเผยผลการบังคับใช้มาตรการตัดแต้มใบขับขี่ผู้ขับรถขนส่งและ รถสาธารณะ 3 เดือนแรก (ธันวาคม 2564 - กุมภาพันธ์ 2565)
พบการใช้ความเร็วเกินกฎหมายกําหนดมากที่สุด
นายเสกสม อัครพันธุ์ รองอธิบดีกรมการขนส่งทางบกและโฆษกกรมการขนส่งทางบก กระทรวงคมนาคม เปิดเผยว่า ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้กรมการขนส่งทางบก (ขบ.) นําระบบตัดคะแนนใบอนุญาตขับรถขนส่งและรถสาธารณะมาสร้างจิตสํานึกด้านความปลอดภัยในการขนส่งทางถนนและการให้บริการผู้โดยสารรถสาธารณะ โดยผู้ขับรถบรรทุก รถโดยสาร แท็กซี่ ตุ๊กตุ๊ก จักรยานยนต์รับจ้าง ที่กระทําผิดและถูกตัดคะแนนตามกฎหมายว่าด้วยการขนส่งทางบก หรือตามกฎหมายว่าด้วยรถยนต์ ต้องเข้ารับการอบรมและทดสอบ เพื่อสร้างพฤติกรรมการขับรถและการปฏิบัติหน้าที่ของผู้ขับรถให้เป็นไปตามที่กฎหมายกําหนด ลดการกระทําผิดซ้ํา ซึ่งภายหลังจากบังคับใช้มาตรการตัดคะแนนใบอนุญาตขับรถขนส่งและรถสาธารณะ 3 เดือนแรก ตั้งแต่วันที่ 1 ธันวาคม 2564 - 28 กุมภาพันธ์ 2565 มีผู้กระทําผิดตามกฎหมายว่าด้วยการขนส่งทางบก หรือตามกฎหมายว่าด้วยรถยนต์ ถูกตัดคะแนนสะสมทั่วประเทศทั้งสิ้น 3,310 ราย โดยแบ่งเป็นผู้กระทําผิดตามกฎหมายว่าด้วยการขนส่งทางบก จํานวน 3,191 ราย กระทําผิดข้อหาขับรถโดยใช้ความเร็วเกินกว่าที่กฎหมายกําหนดมากที่สุด และผู้กระทําผิดตามกฎหมายว่าด้วยรถยนต์ จํานวน 119 ราย กระทําผิดข้อหาใช้รถจักรยานยนต์ส่วนบุคคลที่ไม่ได้จดทะเบียนเป็นรถจักรยานยนต์สาธารณะมารับส่งผู้โดยสารมากที่สุด โดยในจํานวนนี้มีผู้ขับรถขนส่งและรถสาธารณะถูกพักใช้ใบอนุญาตแล้วจํานวน 8 ราย ซึ่งจากผลการบังคับใช้มาตรการดังกล่าวพบว่าผู้กระทําผิดแต่ละรายมีการกระทําผิดซ้ําในข้อหาเดิมหลายครั้ง โดยเฉพาะการใช้ความเร็วเกินกว่าที่กฎหมายกําหนด ซึ่งเป็นพฤติกรรมเสี่ยงที่จะทําให้เกิดอุบัติเหตุทางถนนเป็นอย่างมาก
รองอธิบดีกรมการขนส่งทางบก กล่าวเพิ่มเติมว่า ขบ. ขอย้ําเตือนผู้ขับรถขนส่งและรถสาธารณะที่มีพฤติกรรมการขับรถโดยไม่คํานึงถึงความปลอดภัย หรือทําให้เกิดความเดือดร้อนแก่ผู้ใช้รถใช้ถนนจนทําให้เกิดอุบัติเหตุร้ายแรง นอกจากจะถูกเปรียบเทียบปรับแล้ว ยังถูกสั่งพักใช้ใบอนุญาตในทันทีด้วย และหากกระทําผิดในข้อหาที่ไม่ร้ายแรง แต่มีการทําผิดซ้ําในข้อหาเดิมหลายครั้งก็จะถูกตัดคะแนนจนถูกสั่งพักใช้ใบอนุญาตได้เช่นเดียวกัน ทั้งนี้ ผู้กระทําผิดที่ถูกตัดคะแนนสามารถเข้ารับการอบรมและทดสอบเพื่อคืนคะแนนด้วยตนเองได้ปีละ 1 ครั้ง (ตามปีปฏิทิน) โดยสามารถเลือกเข้าอบรมตามหลักสูตร 2 หลักสูตร คือ หลักสูตรอบรม 2 ชั่วโมง จะได้รับคะแนนคืน 50 คะแนน และหลักสูตรอบรม 4 ชั่วโมง จะได้รับคะแนนคืน 100 คะแนน กรณีถูกสั่งพักใช้ใบอนุญาตจะต้องเข้ารับการอบรมและทดสอบหลักสูตรอบรม 4 ชั่วโมงเท่านั้น โดยสามารถแจ้งความประสงค์เข้ารับการอบรมโดยไม่เสียค่าใช้จ่าย ณ กองตรวจการขนส่งทางบก ขบ. สํานักงานขนส่งกรุงเทพมหานครพื้นที่ 1 - 4 และกลุ่มวิชาการขนส่ง สํานักงานขนส่งจังหวัดทุกจังหวัด พร้อมหลักฐานใบอนุญาตขับรถหรือบัตรประจําตัวประชาชน อย่างไรก็ตาม มาตรการตัดคะแนนที่นํามาบังคับใช้กับผู้ได้รับใบอนุญาตขับรถขนส่งและรถสาธารณะนี้ ขบ. ต้องการที่จะปรับเปลี่ยนพฤติกรรมของผู้ขับรถบรรทุก รถโดยสาร แท็กซี่ ตุ๊กตุ๊ก จักรยานยนต์รับจ้าง ให้ขับรถด้วยจิตสํานึกด้านความปลอดภัยและเป็นไปตามที่กฎหมายกําหนดอย่างเคร่งครัด ซึ่งจะนําไปสู่การปฏิบัติหน้าที่และการให้บริการรถสาธารณะด้วยความปลอดภัย ประชาชนเกิดความเชื่อมั่นต่อการขนส่งและการใช้บริการรถสาธารณะของประเทศไทยมากยิ่งขึ้น
รัฐบาลไทย-ข่าวทำเนียบรัฐบาล-ปลัดกระทรวงมหาดไทย วางพุ่มดอกไม้ถวายราชสักการะพระบรมรูปสมเด็จพระเจ้าตากสินมหาราช เนื่องในวันสมเด็จพระเจ้าตากสิน พร้อมเชิญชวนช่วยกันทำความดีเป็นปฏิบัติบูชา
วันอังคารที่ 28 ธันวาคม 2564
ปลัดกระทรวงมหาดไทย วางพุ่มดอกไม้ถวายราชสักการะพระบรมรูปสมเด็จพระเจ้าตากสินมหาราช เนื่องในวันสมเด็จพระเจ้าตากสิน พร้อมเชิญชวนช่วยกันทําความดีเป็นปฏิบัติบูชา
ปลัดกระทรวงมหาดไทย วางพุ่มดอกไม้ถวายราชสักการะพระบรมรูปสมเด็จพระเจ้าตากสินมหาราช เนื่องในวันสมเด็จพระเจ้าตากสิน พร้อมเชิญชวนช่วยกันทําความดีเป็นปฏิบัติบูชา และเสริมสร้างคุณค่า มีน้ําใจ เสียสละเพื่อส่วนรวม
วันนี้ (28 ธ.ค. 64) เวลา 07.30 น. ณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ เขตคลองสาน กรุงเทพฯ นายสุทธิพงษ์ จุลเจริญ ปลัดกระทรวงมหาดไทย ร่วมวางพุ่มดอกไม้ถวายราชสักการะสมเด็จพระเจ้าตากสินมหาราช เนื่องในวันสมเด็จพระเจ้าตากสิน โดยมี นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร พร้อมด้วยผู้บริหาร และข้าราชการ สํานักงานปลัดกระทรวงมหาดไทย ร่วมในพิธี ด้วยความสํานึกในพระมหากรุณาธิคุณ
นายสุทธิพงษ์ จุลเจริญ ปลัดกระทรวงมหาดไทย กล่าวว่า "สมเด็จพระเจ้าตากสินมหาราช ทรงเป็นพระมหากษัตริย์ผู้ทรงกอบกู้เอกราช โดยทรงรวบรวมกําลังพล และเสริมสร้างความสามัคคีของคนในชาติ กระทั่งทําให้ชาติของเรามีเอกราชและมีความเป็นปึกแผ่นตราบจนถึงปัจจุบัน นับเป็นคุณูปการอย่างใหญ่หลวงที่พระองค์ท่านผู้ทรงเป็นพระประมุขที่มีส่วนสําคัญอย่างยิ่งยวดในการสงครามต่อต้านอริราชศัตรู และทรงเป็นแบบอย่างให้กับพวกเราชาวไทยในทุกยุคทุกสมัย ในโอกาสนี้ จึงขอเชิญชวนพี่น้องประชาชนทุกท่าน ช่วยกันทําความดี เพื่อเป็นปฏิบัติบูชา และเป็นการเสริมสร้างคุณค่าที่สําคัญยิ่งสําหรับชาติไทย คือ การมีน้ําใจเสียสละเพื่อส่วนรวม ซึ่งจะก่อให้เกิดความรัก ความสามัคคีในหมู่คณะ ตามแนวพระราชดําริของพระบาทสมเด็จพระเจ้าอยู่หัว ที่พระราชทานโครงการจิตอาสา เพื่อให้ประชาชนมีความสมัครสมานสามัคคี มีความสุข และประเทศชาติมีความมั่นคงอย่างยั่งยืน"
ด้วยพระมหากรุณาธิคุณที่มีต่อแผ่นดินไทย รัฐบาลจึงได้ประกาศให้วันที่ 28 ธ.ค. ของทุกปี เป็น "วันสมเด็จพระเจ้าตากสิน" และถวายพระราชสมัญญานามว่า "สมเด็จพระเจ้าตากสินมหาราช" เพื่อยกย่องพระองค์เป็นวีรบุรุษผู้ยิ่งใหญ่ กอบกู้เอกราชของชาติไทย และสร้างพระบรมราชานุสาวรีย์ พระบรมรูปทรงเครื่องขัตติยาภรณ์ ประดับเหนืออัศวราชพาหนะ (ม้า) พระหัตถ์ขวาทรงพระแสงดาบ ประดิษฐานบนแท่งคอนกรีตเสริมเหล็ก ณ บริเวณวงเวียนใหญ่ ฝั่งธนบุรี ออกแบบปั้นโดยศาตราจารย์ศิลป์ พีระศรี
นอกจากนี้ ในวันนี้ ทุกจังหวัดทั่วประเทศ ผู้ว่าราชการจังหวัด พร้อมด้วยนายกเหล่ากาชาดจังหวัด นําหัวหน้าส่วนราชการ ทหาร ตํารวจ หน่วยงานรัฐวิสาหกิจ องค์กรปกครองส่วนท้องถิ่น องค์กรภาคเอกชน นักเรียน นักศึกษา และพ่อค้า ประชาชน ร่วมวางพานพุ่มดอกไม้สด ถวายราชสักการะต่อพระบรมราชานุสาวรีย์ หรือพระรูป สมเด็จพระเจ้าตากสินมหาราช เนื่องในวันคล้ายวันปราบดาภิเษกขึ้นครองราชย์ ณ สถานที่ที่จังหวัดกําหนด และร่วมกันทํากิจกรรมจิตอาสาพัฒนา เนื่องในวันสมเด็จพระเจ้าตากสินมหาราช เพื่อถวายเป็นพระราชกุศลแด่สมเด็จพระเจ้าตากสินมหาราช อันเป็นการแสดงออกซึ่งความจงรักภักดีต่อสถาบันพระมหากษัตริย์ และน้อมสํานึกในพระมหากรุณาธิคุณ พระมหากษัตริย์ผู้กอบกู้เอกราชของชาติไทย
รัฐบาลไทย-ข่าวทำเนียบรัฐบาล-ธอส. ประกาศตรึงอัตราดอกเบี้ยเงินกู้ถึงสิ้นปี 2565
วันพุธที่ 10 สิงหาคม 2565
ธอส. ประกาศตรึงอัตราดอกเบี้ยเงินกู้ถึงสิ้นปี 2565
ที่ประชุมคณะกรรมการนโยบายการเงิน (กนง.) ในวันนี้ (10 สิงหาคม 2565) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 0.50% ต่อปี เป็น 0.75% ต่อปี
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยภายหลังจากที่ประชุมคณะกรรมการนโยบายการเงิน (กนง.) ในวันนี้ (10 สิงหาคม 2565) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 0.50% ต่อปี เป็น 0.75% ต่อปี ว่า ธอส.ในฐานะสถาบันการเงินเฉพาะกิจของรัฐ ที่มีพันธกิจ "ทําให้คนไทยมีบ้าน" มีความแข็งแรงและพร้อมที่จะดูแลทั้งกลุ่มลูกค้าปัจจุบันของธนาคารรวมถึงประชาชนทั่วไปที่ต้องการมีที่อยู่อาศัยเป็นของตนเอง โดยการตรึงอัตราดอกเบี้ยเงินกู้ไว้ให้นานที่สุด อย่างน้อยถึงสิ้นปี 2565 เพื่อสนับสนุนนโยบายรัฐบาลในการช่วยให้ลูกค้าเงินกู้ของธนาคารที่มีจํานวนเงินสินเชื่อคงค้างในปัจจุบันมากกว่า 1.52 ล้านล้านบาท ได้มีเวลาปรับตัวรับกับภาวะดอกเบี้ยขาขึ้นในอนาคต ทั้งนี้ ธนาคารพร้อมปรับขึ้นอัตราดอกเบี้ยเงินฝากตามตลาด เพื่อรักษาสภาพคล่องให้กับธนาคารในการนําเงินไปปล่อยสินเชื่อให้กับประชาชนที่ต้องการมีบ้าน และหากในปี 2566 ธนาคารมีการปรับขึ้นอัตราดอกเบี้ยเงินกู้ 0.15-0.25% ต่อปี จะไม่ส่งผลให้ลูกค้าต้องผ่อนชําระเงินงวดเพิ่มขึ้น เนื่องจากธนาคารได้จัดทําผลิตภัณฑ์สินเชื่อที่มี Buffer หรือการคํานวณเงินงวดผ่อนชําระเผื่อกรณีมีการปรับอัตราดอกเบี้ยไว้ให้กับลูกค้าอยู่แล้ว
รัฐบาลไทย-ข่าวทำเนียบรัฐบาล-ธนาคารอาคารสงเคราะห์ My Hero : บุคลากรทางการแพทย์และสาธารณสุข เปิดลงทะเบียนวันแรก เต็มกรอบวงเงิน 8,000 ล้านบาทแล้ว เร่งตรวจคุณสมบัติ ก่อนเปิดลงทะเบียนเพิ่ม 16 สิงหาคม 64
วันอังคารที่ 10 สิงหาคม 2564
ธนาคารอาคารสงเคราะห์ My Hero : บุคลากรทางการแพทย์และสาธารณสุข เปิดลงทะเบียนวันแรก เต็มกรอบวงเงิน 8,000 ล้านบาทแล้ว เร่งตรวจคุณสมบัติ ก่อนเปิดลงทะเบียนเพิ่ม 16 สิงหาคม 64
โครงการธนาคารอาคารสงเคราะห์ My Hero : บุคลากรทางการแพทย์และสาธารณสุข ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (ก.ย. - ธ.ค.2564) หรือ เงินงวดลดลงประมาณ 50% ของเงินงวดเดิม ลงทะเบียนวันแรก เต็มกรอบวงเงิน 8,000 ล้านบาทแล้ว
โครงการธนาคารอาคารสงเคราะห์ My Hero : บุคลากรทางการแพทย์และสาธารณสุข ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม เปิดลงทะเบียนในวันนี้(วันที่ 9 สิงหาคม 2564) เป็นวันแรก ตั้งแต่เวลา 9.00 น. ปรากฏว่า ณ เวลา 14.30 น. มีบุคลากรทางการแพทย์และสาธารณสุข ลงทะเบียนแจ้งความประสงค์เข้าโครงการ “เต็ม” กรอบวงเงิน 8,000 ล้านบาทแล้ว เร่งตรวจสอบคุณสมบัติ และเตรียมเปิดให้ลงทะเบียนเพิ่มเติมอีกครั้ง 16 สิงหาคม 2564 เวลา 8.30 น.
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากธนาคารได้เปิดให้ลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุขที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีน ลงทะเบียนแจ้งความประสงค์เข้าร่วม “โครงการ ธนาคารอาคารสงเคราะห์ My Hero : บุคลากรทางการแพทย์และสาธารณสุข” เพื่อลดอัตราดอกเบี้ยเงินกู้เหลือเหลือ 1.00% ต่อปี จากทุกอัตราดอกเบี้ยที่บุคลากรการแพทย์และสาธารณสุขใช้อยู่ในปัจจุบันเป็นระยะเวลานาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม โดยเริ่มเปิดให้ลงทะเบียนในวันที่ 9 สิงหาคม 2564 เป็นวันแรก ตั้งแต่เวลา 9.00 น. ผลปรากฏว่า ณ เวลา 14.30 น. มีบุคลากรทางการแพทย์และสาธารณสุขลงทะเบียนแจ้งความประสงค์ “เต็ม” กรอบวงเงิน 8,000 ล้านบาทแล้ว ธนาคารจึงขอตรวจสอบคุณสมบัติผู้ลงทะเบียนเข้าโครงการโดยเร็วที่สุด และจะเปิดให้ลงทะเบียนเพิ่มเติมอีกครั้งในวันจันทร์ที่ 16 สิงหาคม 2564 ตั้งแต่เวลา 8.30 น.
สําหรับ “โครงการ ธนาคารอาคารสงเคราะห์ My Hero : บุคลากรทางการแพทย์และสาธารณสุข” ธอส. ได้จัดทําขึ้นเพื่อส่งกําลังใจในการปฏิบัติหน้าที่ให้กับลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุข ที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีนที่มีสถานะบัญชีปกติ โดยช่วยลดภาระค่าใช้จ่ายในด้านที่อยู่อาศัย ลดอัตราดอกเบี้ยเงินกู้เหลือ 1.00% ต่อปี นาน 4 เดือน หรือ เงินงวดที่ต้องชําระลดลงประมาณ 50% ของเงินงวดเดิม ซึ่งเงินงวดใหม่ที่ลูกค้าชําระเข้ามาจะตัดชําระทั้งเงินต้นและตัดชําระดอกเบี้ย หรือหากชําระเกินกว่าเงินงวดใหม่ที่ธนาคารกําหนด ส่วนที่เกินธนาคารจะนําไปตัดเงินต้นให้กับลูกค้าและเมื่อครบกําหนดระยะเวลา 4 เดือน ลูกค้าจะกลับไปใช้อัตราดอกเบี้ยเงินกู้ตามโครงการเดิมที่เคยเลือกใช้ก่อนเข้าร่วมโครงการโดยไม่ถือว่ามีดอกเบี้ยค้างชําระกับธนาคาร สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-ครม.อนุมัติ 1.92 พันล้านบาท โครงการประกันภัยข้าวนาปี ปี 65 คุ้มครอง 7 ภัยพิบัติธรรมชาติและศัตรูพืชโรคระบาด
วันอังคารที่ 3 พฤษภาคม 2565
ครม.อนุมัติ 1.92 พันล้านบาท โครงการประกันภัยข้าวนาปี ปี 65 คุ้มครอง 7 ภัยพิบัติธรรมชาติและศัตรูพืชโรคระบาด
ครม.อนุมัติ 1.92 พันล้านบาท โครงการประกันภัยข้าวนาปี ปี 65 คุ้มครอง 7 ภัยพิบัติธรรมชาติและศัตรูพืชโรคระบาด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 พฤษภาคม 2565 ว่า ครม.เห็นชอบโครงการประกันภัยข้าวนาปี ปีการผลิต 2565 วงเงิน 1,925.07 ล้านบาท เพื่อให้เกษตรกรมีเครื่องมือจัดการความเสี่ยงด้านภัยพิบัติผ่านระบบการประกันภัย และเป็นการต่อยอดความช่วยเหลือของภาครัฐในการรองรับต้นทุนการเพาะปลูกข้าวให้กับเกษตรกรเมื่อประสบภัยพิบัติทางธรรมชาติ ซึ่งรูปแบบโครงการส่วนในปีนี้จะมีลักษณะเช่นเดียวกันกับปี 2564 โดยรัฐบาลอุดหนุนค่าเบี้ยประกันภัย Tier 1 ร้อยละ 60 และธนาคารเพื่อการเกษตรและสหกรณ์การเกษตร (ธ.ก.ส.) อุดหนุนค่าเบี้ยประกันภัย Tier 1 ร้อยละ 40 ซึ่งมีหลักเกณฑ์และเงื่อนไข ดังนี้
ค่าเบี้ยประกันภัยพื้นฐาน Tier 1 แยกเป็น 2 กลุ่ม คือ กลุ่มลูกค้าสินเชื่อ ธ.ก.ส. ค่าเบี้ยประกันภัย 99 บาทต่อไร่ พื้นที่เป้าหมาย 28 ล้านไร่ โดยรัฐอุดหนุนค่าเบี้ยประกันภัยให้ 59.40 บาทต่อไร่ (ร้อยละ 60) และ ธ.ก.ส.จะอุดหนุนค่าเบี้ยประกันภัยให้อีก 39.60 บาทต่อไร่ (ร้อยละ 40) และกลุ่มลูกค้าเกษตรกรทั่วไป ค่าเบี้ยประกันภัยแยกเป็นพื้นที่ความเสี่ยงต่ํา 99 บาทต่อไร่ พื้นที่ความเสี่ยงปานกลาง 199 บาทต่อไร่ พื้นที่ความเสี่ยงสูง 218 บาทต่อไร่ รวมพื้นที่เป้าหมายไม่เกิน 5 แสนไร่ โดยรัฐอุดหนุนค่าเบี้ยประกันภัยให้ 59.40 บาทต่อไร่เท่ากันทุกพื้นที่ความเสี่ยง
ค่าเบี้ยประกันภัยแบบสมัครใจ Tier 2 พื้นที่เป้าหมาย 5 แสนไร่ ซึ่งเกษตรกรจะต้องเป็นผู้ชําระเอง แบ่งเป็นพื้นที่เสี่ยงต่ํา 27 บาทต่อไร่ พื้นที่เสี่ยงปานกลาง 60 บาทต่อไร่ และพื้นที่เสี่ยงสูง 110 บาทต่อไร่
สําหรับวงเงินความคุ้มครอง ครอบคลุมภัยศัตรูพืชหรือโรคระบาดและภัยพิบัติธรรมชาติ 7 ภัย ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ ช้างป่า โดย Tier1 ให้วงเงินคุ้มครองภัยธรรมชาติจํานวน 1,190 บาทต่อไร่ และภัยศัตรูพืชหรือโรคระบาด จํานวน 595 บาทต่อไร่ ส่วน Tier2 ให้วงเงินคุ้มครองภัยธรรมชาติจํานวน 240 บาทต่อไร่ และภัยศัตรูพืชหรือโรคระบาด จํานวน 120 บาทต่อไร่
นางสาวรัชดากล่าวด้วยว่า จากผลการดําเนินโครงการประกันภัยข้าวนาปี ปีการผลิต 2564 ที่ผ่านมา (ณ 31 ธันวาคม 2564 สิ้นสุดจําหน่ายกรมธรรม์) มีเกษตรกรผู้เอาประกันภัยพื้นฐาน Tier 1 จํานวน 3.66 ล้านราย มีพื้นที่เข้าร่วมประกันภัยจํานวน 43.39 ล้านไร่ คิดเป็นร้อยละ 96.41 ของจํานวนพื้นที่เป้าหมาย ทั้งนี้ รัฐบาลขอประชาสัมพันธ์ให้เกษตรกรร่วมทําประกันภัยข้าวนาปี เพื่อเป็นการลดความสูญเสียหากเกิดความเสียหายจากภัยธรรมชาติและศัตรูพืชหรือโรคระบาด สําหรับเกษตรกรที่สนใจสามารถซื้อกรมธรรม์ได้ที่ ธ.ก.ส.ทุกสาขา
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ชี้แจงกรณีพนักงานไอเฟค ร้องขอให้เจ้าพนักงานพิทักษ์ทรัพย์เร่งพิจารณาคดี
วันเสาร์ที่ 21 สิงหาคม 2564
กระทรวงยุติธรรม โดยกรมบังคับคดี ชี้แจงกรณีพนักงานไอเฟค ร้องขอให้เจ้าพนักงานพิทักษ์ทรัพย์เร่งพิจารณาคดี
กระทรวงยุติธรรม โดยกรมบังคับคดี ชี้แจงกรณีพนักงานไอเฟค ร้องขอให้เจ้าพนักงานพิทักษ์ทรัพย์เร่งพิจารณาคดี
ตามที่มีข่าว กรณีพนักงานไอเฟคถูกกลุ่มนายทุนกลั่นแกล้งจึงได้ทําหนังสือถึงกรมบังคับคดี เพื่อให้เจ้าพนักงานพิทักษ์ทรัพย์พิจารณาไม่ฎีกาภายหลังศาลอุทธรณ์คดีชํานัญพิเศษมีคําพิพากษาแล้ว
นางอรัญญา ทองน้ําตะโก อธิบดีกรมบังคับคดี เปิดเผยว่า ในกรณีดังกล่าวบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จํากัด (มหาชน) จําเลย ในคดีล้มละลายได้ยื่นฟ้องคดีต่อศาล ขอให้มีคําสั่งเพิกถอนคําสั่งพนักงานตรวจแรงงานที่ให้จ่ายเงินค่าจ้างให้แก่พนักงานบริษัท จําเลย ไว้ก่อนที่จะถูกฟ้องล้มละลาย และได้มีการต่อสู้คดีกันจนกระทั่งศาลอุทธรณ์คดีชํานัญพิเศษ ได้มีคําพิพากษายกฟ้องจําเลยแล้ว แต่เนื่องจากศาลอุทธรณ์คดีชํานัญพิเศษได้มีคําพิพากษาภายหลังจากศาลล้มละลายกลางมีคําสั่งพิทักษ์ทรัพย์ชั่วคราว ทําให้เจ้าพนักงานพิทักษ์ทรัพย์มีหน้าที่ตามกฎหมายล้มละลายที่จะต้องพิจารณาว่าจะยื่นฎีกาคําพิพากษาศาลอุทธรณ์คดีชํานัญพิเศษหรือไม่ จึงได้มีคําสั่งเร่งรัดการพิจารณาให้เสร็จสิ้นโดยเร็ว บัดนี้ เจ้าพนักงานพิทักษ์ทรัพย์ได้พิจารณาและเห็นว่าคําพิพากษาของศาลอุทธรณ์คดีชํานัญพิเศษชอบด้วยกฎหมายแล้ว จึงมีคําสั่งไม่ยื่นฎีกา และได้มีหนังสือแจ้งคําสั่งให้ผู้เกี่ยวข้องทราบแล้ว
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์ กรมบังคับคดี www.led.go.th
รัฐบาลไทย-ข่าวทำเนียบรัฐบาล-กระทรวงยุติธรรมร่วมหารือการเข้าร่วมการประชุมระดับโลก เรื่องสุขภาพในสถานกักกันตัว ครั้งที่ ๑ (The First World Conference on Health in Detention)
วันพฤหัสบดีที่ 23 มิถุนายน 2565
กระทรวงยุติธรรมร่วมหารือการเข้าร่วมการประชุมระดับโลก เรื่องสุขภาพในสถานกักกันตัว ครั้งที่ ๑ (The First World Conference on Health in Detention)
กระทรวงยุติธรรมร่วมหารือการเข้าร่วมการประชุมระดับโลก เรื่องสุขภาพในสถานกักกันตัว ครั้งที่ ๑ (The First World Conference on Health in Detention)
ในวันพฤหัสบดีที่ ๒๓ มิถุนายน ๒๕๖๕ เวลา ๐๙.๐๐ น. ณ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ
นาย Felix Casanova Cambronero รักษาการผู้อํานวยการสํานักงานคณะกรรมการกาชาดระหว่างประเทศประจําภูมิภาค (กรุงเทพฯ)เพื่อหารือเกี่ยวกับการเข้าร่วมประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention) ระหว่างวันที่ ๒๗ – ๒๙ มิถุนายน ๒๕๖๕ ณ นครเจนีวา สมาพันธรัฐสวิส ซึ่งจัดขึ้นโดยคณะกรรมการกาชาดระหว่างประเทศ (International Committee of the Red Cross: ICRC) และองค์กรหุ้นส่วน โดยมีวัตถุประสงค์เพื่อเป็นเวทีสําหรับผู้เชี่ยวชาญด้านสาธารณสุข และการบริหารจัดการในเรื่องการกักกันตัว รวมทั้งนักวิชาการจากวงการที่เกี่ยวข้องในการแลกเปลี่ยนประสบการณ์ ความท้าทาย บทเรียน และงานวิจัย เพื่อส่งเสริมแนวทางการบูรณาการความร่วมมือระหว่างหน่วยงานภาครัฐ (whole of government) เรื่องสาธารณสุขในสถานที่กักกันตัว
ทั้งนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มีกําหนดร่วมกล่าว keynote speaker ในการประชุมดังกล่าว ในวันอังคารที่ ๒๘ มิถุนายน ๒๕๖๕ เวลา ๐๘.๑๕ – ๐๘.๓๐ น. (เวลาของนครเจนีวา) ในหัวข้อ “การทําสิ่งที่มองไม่เห็นให้มองเห็นได้ (Making the invisible visible)” ภายใต้หัวข้อย่อย “จากนโยบายสู่การปฏิบัติ: ประชาชนเป็นศูนย์กลางในการส่งเสริมสุขภาพของทุกคน (From Policy to Practice: People at the Center to Improve Health for All)” โดยเฉพาะประเด็นเกี่ยวกับความเปราะบางของสตรีที่ถูกคุมขังในระบบราชทัณฑ์ รวมถึงความเปราะบางของกลุ่มที่ไม่ปรากฏชัด (less visible) ซึ่งเกี่ยวข้องกับการคุมขัง อาทิ เด็ก ผู้สูงอายุ คนพิการ รวมถึงแนวทางในการเสริมสร้างความเข้มแข็งของระบบราชทัณฑ์เพื่อปกป้องกลุ่มเปราะบางในด้านต่าง ๆ โดยเฉพาะในด้านสาธารณสุข
รัฐบาลไทย-ข่าวทำเนียบรัฐบาล-“ออมไปด้วยกัน” เพื่อประชาชนผ่าน 4 ธนาคาร จำหน่ายครบวงเงิน 55,000 ล้านบาท แล้ว พร้อมจำหน่ายให้นิติบุคคลไม่แสวงหากำไร วันที่ 24 พฤศจิกายนนี้
วันอังคารที่ 23 พฤศจิกายน 2564
“ออมไปด้วยกัน” เพื่อประชาชนผ่าน 4 ธนาคาร จําหน่ายครบวงเงิน  55,000 ล้านบาท แล้ว พร้อมจําหน่ายให้นิติบุคคลไม่แสวงหากําไร วันที่ 24 พฤศจิกายนนี้
การจําหน่ายพันธบัตรออมทรัพย์ รุ่นออมไปด้วยกัน ผ่าน 4 ธนาคารตัวแทนจําหน่าย ได้เปิดการจําหน่ายให้กับประชาชนเมื่อวานนี้เป็นวันแรก (22 พฤศจิกายน 2564) วงเงิน 55,000 ล้านบาท จําหน่ายได้ครบวงเงินแล้ว โดยเป็นการจําหน่ายหมดในวันแรก
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า การจําหน่ายพันธบัตรออมทรัพย์ รุ่นออมไปด้วยกัน ผ่าน 4 ธนาคารตัวแทนจําหน่าย ได้เปิดการจําหน่ายให้กับประชาชนเมื่อวานนี้เป็นวันแรก (22 พฤศจิกายน 2564) วงเงิน 55,000 ล้านบาท จําหน่ายได้ครบวงเงินแล้ว โดยเป็นการจําหน่ายหมดในวันแรก เช่นเดียวกับการจําหน่ายพันธบัตรออมทรัพย์ “ออมไปด้วยกันบนวอลเล็ต สบม.”
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ รุ่นออมไปด้วยกัน ทั้ง 2 รุ่น และขออภัยที่มีผู้พลาดโอกาสลงทุนพันธบัตรออมทรัพย์ ทั้งนี้ ยังคงเหลือรอบการจําหน่ายพันธบัตรออมทรัพย์ รุ่นออมไปด้วยกัน สําหรับนิติบุคคลไม่แสวงหากําไรที่กระทรวงการคลังกําหนด วงเงิน 15,000 ล้านบาท ในวันที่ 24 พฤศจิกายน 2564 นี้ ซึ่งหากมียอดวงเงินคงเหลือ กระทรวงการคลังจะจัดสรรวงเงินให้กับประชาชนเพิ่มเติมในโอกาสแรก
ผู้สนใจสามารถติดตามข่าวสารการจําหน่ายพันธบัตรออมทรัพย์ได้ทางเว็บไซต์ www.pdmo.go.th Facebook ของสํานักงานบริหารหนี้สาธารณะ และช่องทางการสื่อสารต่างๆ ของธนาคารตัวแทนทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736
รัฐบาลไทย-ข่าวทำเนียบรัฐบาล-ครม. ไฟเขียว ตั้ง “บริษัทเคหะสุขประชา จำกัด (มหาชน) หนุนทำบ้านเช่า 100,000 หลัง ภายใน 4 ปี สำหรับกลุ่มเปราะบาง
วันพุธที่ 10 พฤศจิกายน 2564
ครม. ไฟเขียว ตั้ง “บริษัทเคหะสุขประชา จํากัด (มหาชน) หนุนทําบ้านเช่า 100,000 หลัง ภายใน 4 ปี สําหรับกลุ่มเปราะบาง
....
นายธนกร วังบุญคงชนะ โฆษกรัฐบาล เผย ที่ประชุม ครม. มีมติเห็นชอบในหลักการการจัดตั้งบริษัทในเครือของการเคหะแห่งชาติ (กคช.) “บริษัทเคหะสุขประชา จํากัด (มหาชน)” (บมจ.เคหะสุขประชา) และเห็นชอบการปรับเพิ่มกรอบงบลงทุนประจําปีงบประมาณ พ.ศ. 2565 หมวดลงทุนอื่น ๆ
.
“บมจ.เคหะสุขประชา” เป็นกลไกสําคัญต่อการพัฒนาอสังหาริมทรัพย์ ภาคที่อยู่อาศัย รวมทั้งยกระดับเศรษฐกิจในครัวเรือนผู้มีรายได้น้อยในชุมชน โดยจะดําเนินการ ดังนี้
.
1.พัฒนาธุรกิจอสังหาริมทรัพย์ภาคที่อยู่อาศัย โดยจัดทําโครงการบ้านเช่าฯ จํานวน 100,000 หน่วย ภายใน 4 ปี (ปี 65 - 68)
.
2.รับซื้อทรัพย์สินมาบริหารการขาย โดยรับซื้ออาคารคงเหลือจาก กคช. เช่นโครงการบ้านเอื้ออาทร เป็นต้น
.
3.พัฒนาและบริหารชุมชน โดยจะบริหารชุมชนของโครงการบ้านเช่าฯ และรับจ้างดูแลโครงการตามแผนแม่บทฯ รวมจํานวน 200,000 หน่วย
.
4.พัฒนาเศรษฐกิจชุมชน (เศรษฐกิจสุขประชา) ในพื้นที่โครงการบ้านเช่า ประมาณ 330 โครงการ
.
5.บริหารทรัพย์สินรอการพัฒนา Sunk cost จํานวน 94 แปลง (4,571 ไร่)
.
นโยบายดังกล่าวจะช่วยยกระดับคุณภาพชีวิตในกลุ่มเปราะบาง ผู้สูงอายุ ผู้พิการ ผู้มีสถานะโสด กลุ่มครัวเรือนใหม่และกลุ่มครอบครัว ซึ่งสอดคล้องกับแผนแม่บทการพัฒนาที่อยู่อาศัย ระยะ 20 ปี (ปี 60 - 79)
.
อ่านเพิ่มเติม คลิกhttps://www.thaigov.go.th/news/contents/details/47997
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขยายโครงการเราเที่ยวด้วยกัน เฟส 4 อีก 1.5 ล้านสิทธิ
วันศุกร์ที่ 24 มิถุนายน 2565
ขยายโครงการเราเที่ยวด้วยกัน เฟส 4 อีก 1.5 ล้านสิทธิ
วันพฤหัสบดีที่  23 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นการเดินทางท่องเที่ยวภายในประเทศ โดยอนุมัติปรับปรุงโครงการเราเที่ยวด้วยกัน เฟส
4 ซึ่งเป็นการขยายสิทธิเพิ่มอีก 1.5 ล้านสิทธิ รวมเป็น 3.5 ล้านสิทธิ และขยายเวลาโครงการจากเดิมสิ้นสุด
พ.ค. เป็น สิ้นสุด ต.ค.2565 โดยประชาชนยังคงได้รับสิทธิเช่นเดิม เช่น ส่วนลดค่าโรงแรมที่พักร้อยละ 40
ของราคาห้องพักต่อห้องต่อคืน คนละไม่เกิน 10 ห้องหรือ 10 คืน ตลอดโครงการ
ส่วนลดค่าอาหารและค่าเข้าสถานที่ท่องเที่ยวสูงสุด 600 บาท/ห้อง/คืน โดยประชาชนชําระร้อยละ 60
รัฐบาลอุดหนุนร้อยละ 40 ผ่านการตัดเงินจากคูปอง ทั้งนี้ ที่ประชุม ครม.
กําชับให้การท่องเที่ยวแห่งประเทศไทยดําเนินการอย่างโปร่งใส ตรวจสอบได้
และเน้นประชาสัมพันธ์การท่องเที่ยวในกลุ่มจังหวัดเมืองรองเพื่อกระจายรายได้ให้มากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำเร็จ! อาเซียนเลือกไทยเป็น “ศูนย์ ACPHEED” รัฐบาลเดินหน้าต่อ เร่งผลักดันไทยเป็น Medical Hub
วันพุธที่ 24 สิงหาคม 2565
สําเร็จ! อาเซียนเลือกไทยเป็น “ศูนย์ ACPHEED” รัฐบาลเดินหน้าต่อ เร่งผลักดันไทยเป็น Medical Hub
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบและยินดีที่ประเทศไทยได้รับเลือกให้เป็นสถานที่ตั้ง สํานักงานเลขาธิการของศูนย์อาเซียนด้านการรับมือกับภาวะฉุกเฉินและโรคอุบัติใหม่ (ACPHEED)
.
ทั้งนี้ ประเทศสมาชิกอาเซียนใช้เวลากว่า 2 ปี เพื่อเลือกประเทศใดประเทศหนึ่งที่มีความพร้อมด้านสาธารณสุขให้เป็นที่ตั้งของศูนย์ดังกล่าว จากผลการดําเนินมาตรการต่าง ๆ ของประเทศไทย เพื่อรับมือกับการแพร่ระบาดของโรคโควิด-19 นั้น ก็เป็นส่วนสําคัญที่ทําให้ได้รับการยอมรับจากนานาชาติ ทั้งนี้รัฐบาลจะเดินหน้าตามยุทธศาสตร์การพัฒนาประเทศ เพื่อให้ไทยเป็นศูนย์กลางสุขภาพนานาชาติ (Medical Hub) ต่อไป
.
โดยภารกิจของศูนย์ APHEED คือ การเสริมสร้างขีดสมรรถนะของภูมิภาคอาเซียนในการเตรียมความพร้อม การป้องกัน ตรวจจับ และตอบโต้ต่อภาวะฉุกเฉินด้านสาธารณสุขและโรคอุบัติใหม่ และจะมีการเปิดตัว (Soft Opening) ในวันที่ 26 ส.ค. 65 ซึ่งเป็นช่วงการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 (APEC Health Week) ณ อาคารศูนย์การแพทย์บางรัก กรมควบคุมโรค ถนนสาทร
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบปรับปรุงระยะเวลาการอนุมัติ อนุญาต ตาม พ.ร.บ. การอำนวยความสะดวกฯ ปี 58 ให้ประชาชนและผู้ประกอบการได้รับความสะดวก รวดเร็ว จากการขอรับบริการภาครัฐ
วันจันทร์ที่ 30 พฤษภาคม 2565
ครม. เห็นชอบปรับปรุงระยะเวลาการอนุมัติ อนุญาต ตาม พ.ร.บ. การอํานวยความสะดวกฯ ปี 58 ให้ประชาชนและผู้ประกอบการได้รับความสะดวก รวดเร็ว จากการขอรับบริการภาครัฐ
.....
ที่ประชุม ครม. (24 พ.ค. 65) เห็นชอบแนวทางปรับปรุงระยะเวลาการพิจารณาอนุญาตและการทบทวนกฎหมาย ตาม พ.ร.บ. การอํานวยความสะดวกในการพิจารณาอนุญาตของทางราชการ พ.ศ. 2558 เพื่อให้หน่วยงานของรัฐใช้เป็นแนวทางพิจารณาอนุมัติ อนุญาต ให้ประชาชนและผู้ประกอบการได้รับการบริการจากภาครัฐที่เร็วขึ้น ง่ายขึ้น มีค่าใช้จ่ายที่ถูกลง และเพิ่มความสะดวกในการประกอบธุรกิจ แบ่งออกเป็น 2 กลุ่มกระบวนงาน คือ
.
1) ตั้งเป้าหมายให้กลุ่มกระบวนงานที่มีผลกระทบสูง 31 กระบวนงาน เช่น การขอใบอนุญาตประกอบกิจการโรงงาน การขออนุญาตให้เป็นผู้นําของเข้า ผู้ส่งออกของ การออกใบอนุญาตประกอบธุรกิจโรงแรม การขอใบอนุญาตจัดหางานให้ทํางานในประเทศ และการขึ้นทะเบียนเกษตรกร ปรับลดเวลาการดําเนินการลงไม่น้อยกว่าร้อยละ 50 ภายในปี 65
.
2) ตั้งเป้าหมายให้กลุ่มกระบวนงานทั่วไป เช่น การอนุญาต จดทะเบียน หรือการแจ้งที่มีกฎหมายหรือกําหนดให้ต้องขออนุญาตฯ เสนอกระบวนงานที่สามารถปรับลดเวลาการดําเนินการลงร้อยละ 30 - 50 มาดําเนินการภายในปี 65
.
ซึ่งนายกรัฐมนตรี ได้กําชับส่วนราชการ เร่งกําหนดกรอบระยะเวลาที่เหมาะสมในแต่ละกระบวนงาน ให้แล้วเสร็จภายใน 1 เดือน เพราะมีความสําคัญต่อการสนับสนุนการฟื้นฟูเศรษฐกิจและสังคม และเป็นปัจจัยหนึ่งที่สําคัญต่อการตัดสินใจเข้ามาลงทุนของนักลงทุนต่างประเทศด้วย
.
อ่านเพิ่มเติม คลิกhttps://www.thaigov.go.th/news/contents/details/54943
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำทุกคน "สวมแมสก์" สม่ำเสมอ แม้จะมีการผ่อนคลายมาตรการ กำชับสถานศึกษาดูแลนักเรียนใกล้ชิด หลังพบการติดเชื้อแบบกลุ่มก้อนในบางโรงเรียนหลังจากมีการเปิดเรียน
วันพฤหัสบดีที่ 26 พฤษภาคม 2565
โฆษกรัฐบาลเผย “นายกฯ” ย้ําทุกคน "สวมแมสก์" สม่ําเสมอ  แม้จะมีการผ่อนคลายมาตรการ   กําชับสถานศึกษาดูแลนักเรียนใกล้ชิด หลังพบการติดเชื้อแบบกลุ่มก้อนในบางโรงเรียนหลังจากมีการเปิดเรียน
โฆษกรัฐบาลเผย “นายกฯ” ย้ําทุกคน "สวมแมสก์" สม่ําเสมอ  แม้จะมีการผ่อนคลายมาตรการ   กําชับสถานศึกษาดูแลนักเรียนใกล้ชิด หลังพบการติดเชื้อแบบกลุ่มก้อนในบางโรงเรียนหลังจากมีการเปิดเรียนแล้ว  1 สัปดาห์   ขณะที่ยอดผู้ติดเชื้อวันนี้ 4,924 ราย
วันนี้ (26 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมซึ่งอยู่ในระหว่างการเข้าร่วมการประชุม International Conference on the Future of Asia (Nikkei Forum) ระหว่างวันที่ 25-27 พฤษภาคม 2565 ยังคงติดตามการรายงานสถานการณ์โควิด-19 ภายในประเทศ แม้ ศบค. จะผ่อนคลายมาตรการ ทุกคนยังต้องสวมหน้ากากผ้า/หน้ากากอนามัย อย่างสม่ําเสมอ โดยเฉพาะการทํากิจกรรม ในพื้นที่สาธารณะ การรวมกลุ่มคนหมู่มาก นายกรัฐมนตรียังกําชับสถานศึกษาดูแลนักเรียนใกล้ชิด
หลังการเปิดเรียนมาแล้ว 1 สัปดาห์ พบตัวเลขผู้ติดเชื้อเริ่มปรับตัวสูงขึ้นเล็กน้อย และการระบาดเป็นกลุ่มก้อนภายในโรงเรียนแต่ยังไม่มาก มีเพียงบางโรงเรียนที่เป็นโรงเรียนประจํา ซึ่งได้ดําเนินการจัดแยกโซน แยกกลุ่ม ดูแลรักษาผู้ติดเชื้อ แต่ไม่มีการสั่งปิดสถานศึกษา เน้นย้ําขอให้ทุกคนปฏิบัติตนตามมาตรการป้องกันโรคอย่างเคร่งครัด ควบคู่กับการให้ความรู้เด็ก ๆ มีวินัยในการปฏิบัติตน เพื่อร่วมป้องกันการแพร่ระบาดของโควิด-19 อย่างต่อเนื่อง และสามารถใช้ชีวิตในโรงเรียนได้อย่างปลอดโรคและปลอดภัย
สําหรับ รายงานสถานการณ์ตัวเลขผู้ติดเชื้อโควิด-19 วันนี้ (26 พฤษภาคม 2565) พบยอดผู้ติดเชื้อรวม 4,924 ราย จําแนกเป็น ผู้ป่วยจากในประเทศ 4,924 ราย ไม่มีผู้ป่วยมาจากต่างประเทศ ทําให้มียอดผู้ป่วยสะสม 2,206,239 ราย (ตั้งแต่ 1 มกราคม 2565) หายป่วยกลับบ้าน 5,560 ราย หายป่วยสะสมรวม 2,184,704 ราย (ตั้งแต่ 1 มกราคม 2565) ผู้ป่วยกําลังรักษา 46,595 ราย และเสียชีวิต 37 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 995 ราย เฉลี่ยจังหวัดละ 13 ราย และอัตราครองเตียงอยู่ที่ ร้อยละ 13.8
รัฐบาลไทย-ข่าวทำเนียบรัฐบาล-ผู้บริหาร ข้าราชการ บุคลากร สธ. วางพวงมาลาถวายราชสักการะพระบรมชนกาธิเบศร เนื่องในวันคล้ายวันสวรรคต 13 ตุลาคม
วันพุธที่ 13 ตุลาคม 2564
ผู้บริหาร ข้าราชการ บุคลากร สธ. วางพวงมาลาถวายราชสักการะพระบรมชนกาธิเบศร เนื่องในวันคล้ายวันสวรรคต 13 ตุลาคม
ผู้บริหาร ข้าราชการ บุคลากรกระทรวงสาธารณสุข วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ตุลาคม 2564
ผู้บริหาร ข้าราชการ บุคลากรกระทรวงสาธารณสุข วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต13 ตุลาคม 2564
วันนี้ (13 ตุลาคม 2564) ที่บริเวณโถงชั้น 1 ตึกสํานักงานปลัดกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุขนําคณะผู้บริหาร วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร เนื่องในวันคล้ายวันสวรรคต13 ตุลาคม 2564
ดร.สาธิต ได้กล่าวน้อมรําลึกถึงพระมหากรุณาธิคุณ ว่า ตลอดระยะเวลากว่า70 ปีแห่งรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงมีพระเมตตาที่ได้ทรงทุ่มเทกําลังพระวรกายและกําลังพระปัญญา ปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดําริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ได้พระราชทานหลักปรัชญาของเศรษฐกิจพอเพียง เพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่างๆ ที่ได้น้อมนําแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ
ทั้งนี้บุคลากรของกระทรวงสาธารณสุขทุกคนจักน้อมนําแนวทางพระราชดําริที่ได้พระราชทานไว้ เป็นเครื่องยึดเหนี่ยวในการปฏิบัติหน้าที่ด้านการแพทย์และการสาธารณสุขให้เกิดประโยชน์สูงสุดแก่ประเทศชาติและประชาชนสืบไป
*********************************** 13 ตุลาคม 2564
รัฐบาลไทย-ข่าวทำเนียบรัฐบาล-รัฐบาลเคาะมาตรการลดเงินสมทบผู้ประกันตน 3 เดือน (พ.ค. - ก.ค. 65) ช่วยนายจ้าง - ลูกจ้างกว่า 24.2 ล้านคน ฝ่าวิกฤตเศรษฐกิจ
วันอังคารที่ 29 มีนาคม 2565
รัฐบาลเคาะมาตรการลดเงินสมทบผู้ประกันตน 3 เดือน (พ.ค. - ก.ค. 65) ช่วยนายจ้าง - ลูกจ้างกว่า 24.2 ล้านคน ฝ่าวิกฤตเศรษฐกิจ
.....
จากสถานการณ์โควิด-19 และความขัดแย้งในยูเครน - รัสเซีย ที่กระทบต่อราคาพลังงานทั่วโลก รัฐบาลจึงเร่งประเมินสถานการณ์และออกมาตรการต่าง ๆ เพื่อช่วยเหลือประชาชนอย่างครอบคลุม รวมถึงกลุ่มนายจ้างและผู้ประกันตนทุกมาตรากว่า 24.2 ล้านคน ด้วยการลดการส่งเงินสมทบเป็นเวลา 3 เดือน เริ่ม พ.ค. - ก.ค. 65 ดังนี้
.
1.ผู้ประกันตน ม.33 จํานวน 11.2 ล้านคน จะได้ลดการส่งเงินสมทบจาก 5% เหลือ 1% ของค่าจ้าง (150 บ./เดือน)
2.ผู้ประกันตน ม.39 จํานวน 1.9 ล้านคน จะได้ลดการส่งเงินสมทบจาก 9% เหลือ 1.9% (91 บ./เดือน)
3.ผู้ประกันตน ม.40 จํานวน 10.7 ล้านคน จะได้ลดการส่งเงินสมทบ 40% ทั้ง 3 ทางเลือก คือ ทางเลือกที่ 1 เหลือ 42 บ./ ทางเลือกที่ 2 เหลือ 60 บ./ ทางเลือกที่ 3 เหลือ 180 บ.
.
ส่วนนายจ้างจะได้ลดการส่งเงินสมทบเช่นกัน จาก 5% เหลือ 1% ซึ่งหากนายจ้างจ่ายค่าจ้าง 15,000 บ./ลูกจ้าง 1 คน และหากมีลูกจ้าง 1,000 คน จะช่วยลดต้นทุนการผลิตของนายจ้างได้ถึง 600,000 บ./เดือน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-สธ.เตรียมเสนอขออัตราข้าราชการตั้งใหม่ สร้างขวัญกำลังใจผู้ปฏิบัติงานโควิด
วันจันทร์ที่ 20 กันยายน 2564
สธ.เตรียมเสนอขออัตราข้าราชการตั้งใหม่ สร้างขวัญกําลังใจผู้ปฏิบัติงานโควิด
รองนายกรัฐมนตรีและรัฐมนตรีว่าการกระทรวงสาธารณสุข เผยแนวทางสร้างขวัญกําลังใจบุคลากรสาธารณสุขสู้โควิด เตรียมเสนอ ครม.เพิ่มอายุราชการเพิ่มทวีคูณ กําชับเร่งรัดเบิกจ่ายเงินเพิ่มพิเศษ 7 เดือน จ้างพนักงานราชการเฉพาะกิจเพิ่มขึ้น
รองนายกรัฐมนตรีและรัฐมนตรีว่าการกระทรวงสาธารณสุข เผยแนวทางสร้างขวัญกําลังใจบุคลากรสาธารณสุขสู้โควิด เตรียมเสนอ ครม.เพิ่มอายุราชการเพิ่มทวีคูณ กําชับเร่งรัดเบิกจ่ายเงินเพิ่มพิเศษ 7 เดือน จ้างพนักงานราชการเฉพาะกิจเพิ่มขึ้น เสนอขอจัดสรรอัตราข้าราชการตั้งใหม่ ขอเพิ่มค่าโอที 2 เท่า
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ที่ประชุมผู้บริหารระดับสูงกระทรวงสาธารณสุขเมื่อเร็วๆ นี้ เห็นชอบแนวทางสร้างขวัญและกําลังใจบุคลากรกระทรวงสาธารณสุขที่ทุ่มเท อดทน และเสียสละ เพื่อดูแลรักษา ป้องกันและควบคุมโรคโควิด 19 อย่างเต็มที่มาเกือบ 2 ปี ได้แก่ 1.การขอเพิ่มอายุราชการเพิ่มทวีคูณสําหรับบุคลากรสาธารณสุขในช่วงสถานการณ์ฉุกเฉินต่อ ครม.อีกครั้ง เนื่องจากการเสนอเมื่อช่วงเมษายน 2563 ครม.เห็นว่าไม่เป็นไปตามกฎหมาย 2.เงินเพิ่มพิเศษ 7 เดือนสําหรับบุคลากรกระทรวงสาธารณสุขที่ปฏิบัติงานในสถานการณ์โควิด 19 ในอัตรา 1,500 บาท และ 1,000 บาทต่อเดือน ได้กําชับให้เร่งรัดการเบิกจ่าย คาดว่าจะเบิกจ่ายแล้วเสร็จภายในปี 2564 3.การพิจารณาเลื่อนเงินเดือนกรณีพิเศษนอกเหนือโควตาปกติร้อยละ 1 กรณีผู้ปฏิบัติงานในสถานการณ์โควิด 19 ได้เร่งรัดให้เบิกจ่ายให้ครบถ้วนเช่นกัน
4.การจ้างงานเฉพาะกิจพนักงานราชการ ตามมติคณะกรรมการบริหารพนักงานราชการ (คพร.) เมื่อวันที่ 11 สิงหาคม 2564 กรอบอัตรากําลัง 5 พันอัตรา ไม่เกิน 1 ปี เป็นนายแพทย์ 504 อัตรา พยาบาลวิชาชีพ 3,945 อัตรา และนักวิชาการสาธารณสุข 551 อัตรา ใช้งบประมาณ 4,335 ล้านบาท 5.เสนอขอรับจัดสรรอัตราข้าราชการตั้งใหม่ 35,387 อัตรา ด้วยวิธีคัดเลือกกรณีพิเศษ แบ่งเป็นสายงานภารกิจหลัก สายงานภารกิจสนับสนุนวิชาการ และสายงานภารกิจสนับสนุนงานบริการ โดยให้กรมต่างๆ ทบทวนเสนอจํานวนการคัดเลือกเพื่อจะได้นําเข้า อกพ.กระทรวงสาธารณสุขพิจารณาต่อไป 6.ค่าตอบแทนฉีดวัคซีนนอกสถานบริการให้แก่บุคลากรกระทรวงสาธารณสุข 4 เดือน ซึ่ง ครม.อนุมัติงบกลางแล้ว 1,877 ล้านบาท โดยแพทย์ ทันตแพทย์อัตรา 1,500 บาทต่อวัน พยาบาลและเจ้าหน้าที่อื่นๆ อัตรา 1,000 บาทต่อวัน และ 7.การขอเพิ่มค่าตอบแทนนอกเวลาราชการ (โอที) 2 เท่า ซึ่งอยู่ระหว่างเสนอสํานักงบประมาณพิจารณา
**************************************** 20 กันยายน 2564
รัฐบาลไทย-ข่าวทำเนียบรัฐบาล-ผลการประชุมคณะกรรมการ PPP ครั้งที่ 3/2564
วันศุกร์ที่ 20 สิงหาคม 2564
ผลการประชุมคณะกรรมการ PPP ครั้งที่ 3/2564
คณะกรรมการ PPP เห็นชอบการปรับปรุงแผนการจัดทําโครงการร่วมลงทุนรัฐ - เอกชน ปี 2563 - 2570 มูลค่าลงทุนรวม 9.97แสนล้านบาท พร้อมเร่งรัดโครงการในกลุ่ม High Priorityกระตุ้นการลงทุนของประเทศในภาพรวม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 3/2564 เมื่อวันศุกร์ที่ 20 สิงหาคม 2564 โดยเป็นการประชุมผ่านสื่ออิเล็กทรอนิกส์
โดยมีนายสุพัฒนพงษ์ พันธ์มีเชาว์รองนายกรัฐมนตรีเป็นประธาน ซึ่งมีผลการประชุมสรุปได้ดังนี้
1. คณะกรรมการ PPPเห็นชอบการปรับปรุงแผนการจัดทําโครงการร่วมลงทุน พ.ศ. 2563 - 2570 (แผนร่วมลงทุน) ตามมาตรา 12 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 (พ.ร.บ. การร่วมลงทุนฯ ปี 2562) เพื่อให้สอดคล้องกับสถานะและความพร้อมของแต่ละโครงการ รวมถึงสถานการณ์ปัจจุบัน โดยในแผนร่วมลงทุนฉบับข้างต้น มีรายการโครงการที่ประสงค์จะร่วมลงทุนทั้งหมดรวม 67 โครงการ มูลค่าลงทุนรวมประมาณ9.97 แสนล้านบาทและมอบหมายให้กระทรวงเจ้าสังกัดหน่วยงานเจ้าของโครงการ และ สคร. ทําหน้าที่เร่งรัดโครงการที่สําคัญและจําเป็นเร่งด่วน(HighPriorityPPPProject)ภายใต้แผนร่วมลงทุนดังกล่าว ให้เป็นไปตามกรอบระยะเวลาและแล้วเสร็จตามกําหนดซึ่งนอกจากโครงการคมนาคมในด้านต่างๆ ทั้งทางถนน ทางราง และทางน้ําแล้ว ยังรวมไปถึงโครงการในด้านอื่นๆ ด้วย เช่น ด้านสาธารณสุขและด้านที่อยู่อาศัยเพื่อผู้สูงอายุ เป็นต้น พร้อมทั้งได้มอบหมายให้คณะอนุกรรมการพิจารณาแผนการจัดทําโครงการร่วมลงทุนพิจารณาเสนอแนะแนวทางในการเร่งรัดการดําเนินการตามแผนร่วมลงทุน รวมถึงผลักดันโครงการลงทุนต่างๆ ของรัฐให้ดําเนินการในรูปแบบ PPP เพิ่มเติม เพื่อกระตุ้นการลงทุนของประเทศในภาพรวมและช่วยลดข้อจํากัดการลงทุนจากเงินงบประมาณแผ่นดินและเงินกู้ ตลอดจนช่วยสร้างความเชื่อมั่นให้กับนักลงทุนในการลงทุนในโครงการโครงสร้างพื้นฐานและบริการสาธารณะต่างๆ ของรัฐ
2. คณะกรรมการ PPPได้รับทราบแนวทางการกําหนดรายละเอียดในการวิเคราะห์ถึงหลักการและเหตุผลประกอบการพิจารณาความสําคัญของโครงการร่วมลงทุนตามหลักเกณฑ์ในเรื่องการพิจารณาความสําคัญของโครงการร่วมลงทุนที่มีมูลค่าตั้งแต่ 1,000 - 5,000 ล้านบาทซึ่งจะช่วยให้การดําเนินโครงการในกลุ่มดังกล่าวภายใต้ พ.ร.บ. การร่วมลงทุนฯ ปี 2562มีกรอบการพิจารณาที่ชัดเจน และช่วยให้การดําเนินโครงการโครงสร้างพื้นฐานและบริการสาธารณะมีความคล่องตัว และเป็นไปตามแผนที่กําหนดทั้งนี้ เพื่อให้การพิจารณาความสําคัญของโครงการเป็นไปด้วยความรอบคอบ คณะกรรมการ PPP จึงได้มีมติแต่งตั้งคณะอนุกรรมการกลั่นกรองโครงการ เพื่อพิจารณาและกลั่นกรองความสําคัญของโครงการร่วมลงทุนในกลุ่มข้างต้น และเสนอความเห็นต่อคณะกรรมการ PPP พิจารณาต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทย รายงานภาพรวมการเดินทางช่วงเทศกาลสงกรานต์ 11 - 17 เมษายน 2565
วันศุกร์ที่ 22 เมษายน 2565
การรถไฟแห่งประเทศไทย รายงานภาพรวมการเดินทางช่วงเทศกาลสงกรานต์ 11 - 17 เมษายน 2565
เป็นไปด้วยความเรียบร้อย สามารถอํานวยความสะดวกรับ-ส่ง ผู้โดยสารได้อย่างปลอดภัย
วันนี้ (22 เมษายน 2565) นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้การรถไฟแห่งประเทศไทย จัดมาตรการอํานวยความสะดวกรองรับการเดินทางของประชาชนช่วงเทศกาลสงกรานต์ ระหว่างวันที่ 11-17 เมษายน 2565 นายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้เจ้าหน้าที่เกี่ยวข้องดําเนินการจัดขบวนรถอํานวยความสะดวกให้บริการประชาชนกลับภูมิลําเนาในช่วงเทศกาลสงกรานต์ โดยเพิ่มขบวนรถพิเศษช่วยการโดยสาร จํานวน 13 ขบวน และพ่วงตู้โดยสารจนเต็มหน่วยลากจูงในขบวนรถที่เดินตามปกติทั่วประเทศ ซึ่งสามารถสรุปตัวเลขผู้โดยสารที่เดินทางช่วงเทศกาลสงกรานต์ ระหว่างวันที่ 11 - 17 มีจํานวนรวมทั้งสิ้น 295,186 คน แบ่งเป็นผู้โดยสารขาออก 141,672 คน ผู้โดยสารขาเข้า 146,355 คน ขบวนรถเสริมขาออก 3,394 คน และขบวนรถเสริมขาเข้า 3,765 คน สําหรับเส้นทางที่มีผู้โดยสารเดินทางหนาแน่นที่สุด คือ สายใต้ 94,893 คน รองลงมาสายตะวันออกเฉียงเหนือ 83,668 คน สายเหนือ 63,919 คนสายตะวันออก 34,892 คน และสายมหาชัย/แม่กลอง 17,814 คน
สําหรับสภาพการโดยสารของประชาชนตามสถานีต่างๆ ทั่วประเทศ มีการเดินทางอย่างต่อเนื่อง การโดยสารไม่หนาแน่น เพราะเนื่องจากส่วนใหญ่มีการวางแผนล่วงหน้าก่อนเดินทาง การให้บริการด้านขบวนรถและตู้โดยสารมีเพียงพอ ไม่มีผู้โดยสารตกค้าง การจําหน่ายตั๋วเป็นไปด้วยความเรียบร้อย ทั้งนี้ พบว่ามีจํานวนผู้โดยสารเพิ่มขึ้นเมื่อเปรียบเทียบกับสถิติจํานวนผู้โดยสารในช่วงเทศกาลปี 2563 มีผู้เดินทางจํานวน 74,237 คน และปี 2564 จํานวน 205,719 คน
ด้านมาตรการความปลอดภัยนั้น ได้รับความร่วมมือจากกองบังคับการตํารวจรถไฟ ศูนย์ปลอดภัย รฟท. ทําหน้าที่ติดตามประสานงานกับหน่วยงานที่เกี่ยวข้องในการดูแลการเดินทางของผู้โดยสาร การป้องกันเหตุอันตราย การตรวจวัดระดับแอลกอฮอล์สารเสพติดของพนักงาน เจ้าหน้าที่ประจําขบวนรถ และประจําสถานีก่อนปฏิบัติหน้าที่ ตลอดจนการห้ามจําหน่ายและดื่มเครื่องดื่มแอลกอฮอล์บนขบวนรถและบริเวณสถานีรถไฟนอกจากนี้ได้รับความร่วมมือจากกระทรวงมหาดไทย และองค์การบริหารส่วนท้องถิ่นต่างๆ ร่วมเฝ้าระวังตามจุดเสี่ยงบริเวณจุดตัดเสมอระดับทางรถไฟกับรถยนต์ ป้องกันการเกิดอุบัติให้กับประชาชนที่เดินทางสัญจรไปมา ทั้งนี้ ในช่วงเทศกาลสงกรานต์เกิดอุบัติเหตุมีผู้โดยสารได้รับบาดเจ็บจากการพลัดตกขบวนรถ 1 คน และเกิดเหตุขบวนรถเฉี่ยวชนทําให้มีผู้เสียชีวิต จํานวน 4 ราย ในส่วนมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ได้กําหนดจุดคัดกรองวัดไข้ผู้โดยสารก่อนเข้าในพื้นที่สถานี เข้า - ออก การตั้งจุดบริการแอลกอฮอล์ล้างมือ พร้อมกับให้สแกนแอพพลิเคชัน ไทยชนะ นอกจากนี้ได้เพิ่มการทําความสะอาดฉีดพ่นน้ํายาฆ่าเชื้อโรคภายในตู้โดยสารบนขบวนรถไฟ และการเช็ดทําความสะอาดภายในบริเวณสถานี เพื่อความปลอดภัยให้กับผู้ใช้บริการ ทําให้การเดินทางของพี่น้องประชาชนในช่วงเทศกาลสงกรานต์เป็นไปด้วยความเรียบร้อย
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๘/๒๕๖๔
วันพุธที่ 11 สิงหาคม 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๘/๒๕๖๔
ารประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๘/๒๕๖๔ (ประชุมทางไกล ผ่านระบบ Microsoft Teams)
วันที่ ๑๑ สิงหาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๘/๒๕๖๔ (ประชุมทางไกล ผ่านระบบ Microsoft Teams) โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะอนุกรรมการบริหารกองทุนฯ เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม